### BELGRADE AIRPORT d.o.o. Beograd

###### UPUĆUJE POZIV ZA PREGOVARAČKI POSTUPAK

###### RADI DAVANJA U ZAKUP 2 (DVA) prostora, KOJI ČINE NEDELJIVU CELINU,

##### ZA POSTAVLJANJE MAŠINE ZA PAKOVANJE PRTLJAGA

Opis prostora koji se daje u zakup:

Prostori za postavljanje 2 (dve) mašine za pakovanje prtljaga i 2 (dve) vage za merenje prtljaga, koji čine jedinstvenu celinu nalaze se na pozicijama na Aerodromu Nikola Tesla Beograd, kako sledi:

1. Prostor za postavljanje 1 (jedne) mašine za pakovanje prtljaga i 1 (jedne) vage za merenje prtljaga, u prizemlju Terminala 1, ispred ostrva 500 za čekiranje putnika, ukupne površine do 5,00 m2;
2. Prostor za postavljanje 1 (jedne) mašine za pakovanje prtljaga i 1 (jedne) vage za merenje prtljaga, u prizemlju Terminala 2, ispred ostrva 400 za čekiranje putnika, ukupne površine do 5,00 m2;

Skicu prostora možete preuzeti od osobe za kontakt ili sa linka [www.beg.aero](http://www.beg.aero).

Prostori sе u zakup daju iskljičivо za postavljanja mašina za pakovanje prtljaga i vaga za merenje prtljaga i u druge svrhe sе nе mоgu kоristiti.

Zakupac je u obavezi da postavi jednoobrazne mašine za pakovanje prtljaga i vage za merenje prtljaga, savremenog i modernog dizajna.

Prostori se daju u zakup na određeno vreme na period do 3 (tri) godine.

Početna cena zakupa prostora za postavljanje 2 (dve) mašine za pakovanje prtljaga i 2 (dve) vage za merenje prtljaga, iznosi 2.600,00 evra bez PDV-a. Zakupnina se naplaćuje mesečno, u dinarskoj protivvrednosti po srednjem kursu NBS na dan nastanka poreske obaveze.

Zakupodavac će Zakupcu mesečni iznos zakupnine obračunavati u onom iznosu koji je veći od iznosa navedenih pod tačkom (1) ili (2) u nastavku:

1) Fiksnu mesečnu zakupninu sa zajedničkim troškovima određenu iz najpovoljnije ponude nakon okončanja pregovaračkog postupka ili;

2) Mesečnu procentualnu naknadu, koja se utvrđuje kao petnaest procenata 15% (petnaest procenata) Neto prihoda Zakupca, ostvarenog u obavljanju delatnosti pakovanja prtljaga u zakupljenom prostoru.

Zakupac će biti u obavezi dа dostavlja najkasnije do drugog radnog dana tekućeg meseca, јеdnu kоpiju tačnog izveštaja о Brutо prometu, prihodu i broju transakcija zа prethоdni mеsеc. Varijabilna zakupnina nеćе sе računati u slučaju каdа је 15% (petnaest procenata) оd ukupnog mesečnog prihoda manji оd fiksnog iznosa mesečne zakupnine.

Prostor koji se daje u zakup ne može se izdati u podzakup.

Prostor se daje u zakup u viđenom i zatečenom stanju bez prava na naknadnu reklamaciju.

Zainteresovani ponuđači mogu obići prostore uz prisustvo Komisije nadležne za sprovođenje postupka davanja u zakup dana 18.12.2019.godine u 10.00 časova, uz obaveznu prethodnu najavu na e-mail osobe za kontakt, minimum 24 sata ranije.

Zakupac je u obavezi da postavi mašinu za pakovanje prtljaga najkasnije u roku od 5 (pet) dana od dana zaključivanja Ugovora o zakupu.

Zakupac će biti u obavezi da plaća zakupninu od dana zaključenja Ugovora o zakupu prostora, bez obzira da li je prostor priveo nameni. Zakupodavac će imati pravo da raskine ugovor u slučaju da Zakupac nije priveo prostor nameni u roku od 5 (pet) dana od dana zaključenja Ugovora o zakupu prostora. Za sve izmene u Prostoru koje Zakupac ima nameru da radi, mora prethodno dobiti pisanu saglasnost Zakupodavca.

Izabrani Zakupac će ponuđenu zakupninu iz dostavljene pisane ponude, zajedno sa pripadajućim porezom plaćati na mesečnom nivou, u roku od 10 (deset) dana od dana izdavanja fakture u dinarskoj protivvrednosti po srednjem kursu NBS na dan nastanka poreske obaveze.

Zakupac će biti u obavezi da, u cilju obezbeđenja plaćanja zakupnine, po zaključenju Ugovora o zakupu uplati depozit u visini tri fiksna mesečna iznosa zakupnine sa PDV-om.

Ponuda mora da sadrži sledeća dokumenta:

1. Podatke o podnosiocu ponude: firmu, sedište, PIB i matični broj, e-mail adresa za komunikaciju;
2. Kopija Izvoda iz Agencije za privredne registre Republike Srbije;
3. Ponudu (u slobodnoj formi) sa jasno naznačenom visinom ponuđene mesečne cene zakupa u evrima bez PDV-a, overenu pečatom i potpisanu od strane ovlašćenog lica Ponuđača;
4. Dokaz da je uplatio depozit u visini od 200.000,00 dinara.

Depozit se uplaćuje na tekući račun BELGRADE AIRPORT d.o.o. Beograd бр. 170-0030036782000-94, Unicredit banka, sa naznakom „depozit po oglasu za zakup prostora“.

Depozit se uplaćuje za učešće u postupku.

Uplaćeni depozit za najpovoljnijeg ponuđača ostaje u svrhu obezbeđenja plaćanja zakupnine i izmirenje svih ostalih obaveza Zakupca po ugovoru. Zakupac je dužan da u roku od 8 dana od dana zaključenja ugovora o zakupu doplati iznos depozita do nivoa tri ponuđene zakupnine, kao i da za vreme trajanja Ugovora održava depozit na nivou tri mesečne cene zakupa prostora sa PDV-om.

Izabrani ponuđač koji odustane od dostavljene ponude, odbije zaključenje Ugovora o zakupu u roku od 14 dana od dana dostave Ugovora na potpis, kao i ponuđač koji u roku od 8 dana od dana potpisivanja Ugovora o zakupu ne doplati iznos depozita do iznosa tri ponuđene zakupnine sa PDV-om, gubi pravo na povraćaj depozita.

Ostalim ponuđačima, uplaćeni depozit će se vratiti u roku od 7 dana od dana donošenja odluke o zakupu predmetnog prostora. U ponudi obavezno navesti broj računa na koji će se izvršiti povraćaj depozita;

1. Izjavu u kojoj Ponuđač prihvata uslove iz oglasa.

Dokumenta dostaviti u originalu ili overenoj kopiji, ukoliko nije naznačeno da može biti kopija.

Kriterijum za izbor najpovoljnijeg ponuđača je najviša ponuđena mesečna zakupnina.

U postupku pregovaranja mogu učestvovati prisutni zakonski zastupnici ponuđača ili druga ovlašćena lica uz dostavu originalnog punomoćja u kome mora biti navedeno lice, ovlašćeno da u ime i za račun ponuđača preduzima sve radnje u pregovaračkom postupku, a posebno da može ponuditi višu cenu zakupnine u odnosu na početno ponuđenu.

Punomoćje mora obavezno da ima svoj broj, datum, potpis davaoca punomoćja i pečat ponuđača.

Pregovaranje će se vršiti na srpskom ili engleskom jeziku u zavisnosti od lica kojа prisustvuju pregovaranju.

Pregovaranje će se vršiti u 3 kruga (prva osnovna početna ponuda i 2 kruga pregovaranja). Element ponude o kome će se progovarati je visina iznosa zakupnine.

U postupku pregovaranja ne mogu se ponuditi nepovoljniji uslovi od onih koji su ponuđeni početnom ponudom odnosno ponudom u prethodnom krugu.

Rezultat pregovaranja će se evidentirati u posebnom Zapisniku o pregovaranju, koji će potpisati članovi Komisije i ovlašćeni predstavnici ponuđača.

Prvi krug pregovaranja

Nakon okončanog postupka javnog otvaranja početnih ponuda, Komisija će odrediti pauzu kako bi izvršila proveru da li podnete ponude ispunjavaju sve zahteve iz Poziva, rangirala ponuđače koji su podneli ponude i sačini početnu rang listu ponuđača primenom kriterijuma propisanog u Pozivu, koju će uručiti ovlašćenim predstavnicima ponuđača.

Drugi krug pregovaranja

Nakon dostavljanja početne rang liste, Komisija će odrediti pauzu od najmanje 10 minuta. Za vreme pauze, predstavnici ponuđača imaju slobodu da izvrše neophodne konsultacije za dalje pregovaranje sa svojim centralama.

Po isteku ostavljenog roka pristupiće se drugom krugu pregovaranja, na način što će predsednik Komisije pozvati prisutne predstavnike ponuđača da podnesu nove povoljnije ponude.

Ponude se predaju u zatvorenoj koverti predsedniku Komisije.

Nakon podnošenja ponuda, predsednik Komisije otvara ponude i čita ponuđenu cenu i ostale elemente ponude o kojima se pregovara.

Ponuđena cena ne može biti niža a ostali elementi ponude ne mogu biti nepovoljniji za Društvo u odnosu na ponuđeno u prvom krugu pregovaranja odnosno u odnosu na početnu ponudu.

Komisija će se povući kako bi izvršila rangiranje ponuđača. Komisija će sačiniti novu rang listu ponuđača, koju će uručiti ovlašćenim predstavnicima ponuđača.

Treći krug pregovaranja

Nakon dostavljanja rang liste, Komisija će odrediti novu pauzu od 10 minuta kako bi predstavnici ponuđača mogli da izvrše neophodne konsultacije za dalje pregovaranje sa svojim centralama.

Po isteku ostavljenog roka pristupiće se trećem krugu pregovaranja, tako što će se ponude predati u zatvorenoj koverti predsedniku Komisije.

Nakon podnošenja ponuda, predsednik Komisije otvara ponude i čita ponuđenu cenu.

Ponuđena cena ne može biti niža u odnosu na ponuđeno u drugom krugu pregovaranja odnosno u odnosu na početnu ponudu, i predstavlja konačnu ponudu.

Ukoliko prisutan predstavnik ponuđača ne dostavi uvećanu ponudu u svim ili pojedinim krugovima pregovaranja, konačnom ponudom će se smatrati njegova ponuda data u prethodnom krugu.

U slučaju da ponuđač koji je dostavio početnu ponudu, nije prisutan na pregovaranju, njegova početna ponuda smatraće se konačnom ponudom datom u Pregovaračkom postupku.

Komisija će se povući kako bi izvršila rangiranje ponuđača. Komisija će sačiniti rang listu ponuđača, koju će uručiti ovlašćenim predstavnicima ponuđača.

Razlozi zbog kojih BELGRADE AIRPORT d.o.o. Beograd može otkazati Ugovor su:

1. Ako Zakupac i posle opomene od strane Zakupodavca koristi prostor protivno Ugovoru, daje u podzakup ili vrši prepravke na prostoru bez pismene saglasnosti Zakupodavca.
2. Ako Zakupac ne plati dospelu zakupninu i ostale obaveze ni u roku od petnaest (15) dana pošto ga je Zakupodavac pozvao na plaćanje.
3. Otvaranje stečajnog postupka nad Zakupcem ili Zakupodavcem,
4. Ako Zakupac ne održava depozit u visini na nivou tri (3) bruto mesečne cene zakupa prostora.
5. U slučaju izvođenja investicionih radova, odnosno rekonstrukcije prostora koji je predmet zakupa, Zakupodavac može Zakupcu ponuditi alternativni prostor, doneti odluku o mirovanju prava i obaveza ili otkazati Ugovor o zakupu.

Način, mesto i vreme za dostavljanje ponuda:

Ponudu je potrebno dostaviti u pisanom obliku, u zatvorenoj koverti neposredno ili putem pošte (preporučenom pošiljkom) na adresu:

**BELGRADE AIRPORT d.o.o. Beograd
11180 Beograd 59
PISARNICA**

**KOMISIJI ZA ZAKUP PROSTORA**

Na prednjoj strani koverte obavezno napisati tekst: “PONUDA ZA ZAKUP PROSTORA – NE OTVARAJ“, a na poleđini koverte čitko upisati naziv i adresu ponuđača. Ponudu dostaviti u zatvorenoj koverti do 24.12.2019.godine do 10.00 časova.

Ponuđači su u obavezi da najkasnije dan pre datuma otvaranja ponuda, koji je naveden u Pozivu dostave naziv ponuđača i podatke lica koja će podnositi ponude, odnosno prisustvovati otvaranju istih. Podatke je potrebno dostaviti na sledeću email adresu: jelena.petrovic@beg.aero.

Navedene podatke neophodno je dostaviti kako bi BELGRADE AIRPORT blagovremeno obavestio Security službu, radi ulaska u bezbednosno restriktivnu zonu aerodroma, Crvena zgrada Air Srbija.

Neblagovremene ponude, odnosno ponude koje nisu pristigle u Pisarnicu BELGRADE Airport d.o.o. Beograd do naznačenog roka, bez obzira na način dostave, biće vraćene ponuđaču neotvorene uz naznaku da su neblagovremene.

Mesto, vreme i način otvaranja ponuda:

Javno otvaranje ponuda biće sprovedeno dana 24.12.2019. godine u Salonu „Beograd“ na Aerodromu Nikola Tesla Beograd u 12.00 časova.

Pravo učešća na otvaranju ponuda imaju samo ovlašćeni predstavnici ponuđača, što će dokazati predajom potpisanog i overenog punomoćja, isključivo u originalu. Faksovi ili fotokopije se neće uvažiti.

Sva pitanja u vezi sa ovim pozivom možete uputiti na kontakt osobu: Jelena Petrović, email: jelena.petrovic@beg.aero.

Zapisnici o otvaranju ponuda i pregovaranju biće uručeni prisutnim predstavnicima ponuđača odmah nakon završetka pregovaračkog postupka, a ostalim ponuđačima dostaviće se na elektronsku adresu navedenu u ponudi.

BELGRADE AIRPORT zadržava pravo da odbije ponudu bilo kog ponuđača bez navođenja razloga.